open-index/open-wikipedia-markdown huggingface dataset:
Diecéza (Rímska ríša)

thumb|Diecézy v roku 400
**Diecéza** bola administratívna jednotka v Rímskej ríši.

Najprv sa pojem diecéza používal pre administratívne jednotky vo východnej časti Rímskej ríše ale neskôr, po reorganizácii sa jeho používanie rozšírilo aj inde a diecézy sa stali správnymi jednotkami na ktoré sa členili provincie.

V 4. – 7. storočí boli v Rímskej ríši na západe tieto diecézy: Gália, Vienne, Španielsko, Británia, Suburbikálna Itália, Annonariánska Itália, Afrika, Panónia. Na východe boli diecézy: Dácia, Macedónia, Trácia, Ázia, Pont, Východ, Egypt.

Kresťanstvo prebralo termín diecéza z civilnej sféry na označenie územia spravovaného biskupom – biskupstva.

## Externé odkazy
* Diocese

Kategória:Staroveký Rím
CIC

**CIC** môže byť:

* Corpus iuris civilis - kodifikácia rímskeho práva vydaná cisárom Justiniánom I.
* Kódex kánonického práva - súbor cirkveného práva rímskej cirkvi
* Counterintelligence Corps - bývalá spravodajská služba Armády USA
* Medzinárodná rada pre lov a ochranu zveri (Conseil International de la Chasse et de la Conservation du Gibier)
Hang Sơn Đoòng

**Hang Sơn Đoòng** je jaskyňa vo Vietname, v provincii Quảng Bình. Nachádza sa v Národnom parku Phong Nha-Kẻ Bàng. Ide údajne o najväčšiu jaskyňu na svete. Miestny muž objavil túto jaskyňu v roku 1991, ale britský tím ju preskúmal až v roku 2009. Dĺžka je 6,5 km, výška je 200 m, šírka je 150 m. V jaskyni je podzemná rieka.

## Referencie


Kategória:Quảng Bình
Kategória:Jaskyne vo Vietname
Kategória:Lokality Svetového dedičstva vo Vietname
Alkaline Trio

**Alkaline Trio** je americká punk rocková skupina, ktorá vznikla v roku 1996 v McHenry, Illinois. Zostava skupiny je zložená z Matta Skibu (spev, gitara), Dana Andriana (spev, basová gitara), a Dereka Granta (bicie). Skupina dodnes vydala sedem štúdiových albumov, vrátane ich najnovšieho s názvom *[[In Addiction]]*, ktorý bol vydaný 23. februára 2010.

## Členovia
### Súčasní
*Matt Skiba – spev, gitary (1996–súčasnosť)
*Dan Andriano – spev, basová gitara (1997–súčasnosť)
*Derek Grant – bicie, perkusie, sprievodný spev (2001–súčasnosť)

### Bývalí
*Rob Doran – basová gitara, sprievodný spev (1996 – 1997)
*Glenn Porter – bicie, perkusie (1996 – 2000)
*Mike Felumlee – bicie, perkusie (2000 – 2001)

### Turné
*Atom Willard – bicie, perkusie (2000)
*Pete Parada – bicie, perkusie (2001)
*Nolan McGuire – gitary (2003 – 2007)

## Diskografia
;Štúdiové albumy
**[[Goddamnit]]* (1998)
**[[Maybe I'll Catch Fire]]* (2000)
**[[From Here to Infirmary]]* (2001)
**[[Good Mourning]]* (2003)
**[[Crimson]]* (2005)
**[[Agony & Irony]]* (2008)
**[[This Addiction]]* (2010)
**Damnesia* (2011)

## Iné projekty

## Externé odkazy
*Alkaline Trio Oficiálna webstránka
*Alkaline Trio na MySpace

Kategória:Punkrockové hudobné skupiny USA
Kategória:Alternatívnorockové hudobné skupiny USA
Kategória:Hudobné skupiny z 1996
Kategória:Trojice v hudbe
Suchohríb plstnatý

Súbor:Gatunek jadalny.svg **Suchohríb plstnatý** (staršie: **hríb plstnatý**, **suchohríb plstený**; lat. *Xerocomus subtomentosus* alebo *Boletus subtomentosus*) je druh jedlej huby z čeľade hríbovité.

Vyskytuje sa v lesoch v celej Eurázii, Severnej Amerike a Austrálii. Tvorí mykoríznu symbiózu so širkou škálou tvrdého dreva a s ihličnatými stromami.

## Iné projekty

## Zdroje

Kategória:Jedlé huby
Kategória:Hríbovité
Corazon Aquinová

**Corazon Aquinová**  (* 25. január 1933, Paniqui, Filipíny† 1. august 2009, Makati) bola filipínska politička, 11. prezident Filipín a prvá prezidentka v Ázii. 

Známou sa stala po tom ako v roku 1986 viedla revolúciu, ktorá zvrhla prezidenta Ferdinanda Marcosa a nastolila v štáte demokraciu. Považuje sa za ikonu demokracie a časopisom Time bola v 1986 vyhlásenou za ženu roka.

Po odchode z prezidentského úradu v roku 1992 bola stále činná vo verejnom živote. V roku 2008 jej diagnostikovali rakovinu hrubého čreva ktorej o rok neskôr podľahla.

## Referencie

## Iné projekty

## Externé odkazy
* Oficiálna stránka 
* Prejav v americkom Kongrese

Kategória:Prezidenti Filipín
Kategória:Osobnosti roka časopisu Time
Kategória:Prezidentky
Kategória:Úmrtia na rakovinu hrubého čreva
Kategória:Rytieri veľkokríža Radu za zásluhy Talianskej republiky
Ferdinand Marcos

**Ferdinand Marcos** (* 11. september 1917, Sarrat, Ilocos Norte, Filipíny – 28. september 1989, Honolulu, USA) bol 10. prezident Filipín (od 1965 do 1986). Bol právnikom a členom snemovne reprezentantov (19491959) a člen senátu (19591965). V rokoch 1963 až 1965 bol prezidentom senátu.

Ako prezident sa zaslúžil o rozvoj v oblasti infraštruktúry, pozemkovej reformy, sociálnych a politických reforiem a v medzinárodnej politike. Napriek tomu bola jeho vláda poznačená autoritarizmom, korupciou, despotizmom, nepotizmom, politickými represiami a porušovaním ľudských práv. Ťažil zo značného kultu osobnosti, ktorý bol na Filipínach v čase jeho vlády.

V roku 1983 bola jeho vláda zapojená do vraždy opozičného lídra Benigna Aquina. To spustilo vlnu udalostí, napríklad nečisté prezidentské voľby, ktoré viedli k revolúcii vo februári 1986. Výsledkom revolúcie bolo jeho zvrhnutie a Marcos odišiel do exilu na Havaji. Do úradu prezidenta nastúpila vedúca osobnosť revolúcie, manželka zavraždeného Aquina Corazon Aquinová.

## Referencie

## Iné projekty

Kategória:Narodenia v 1917
Kategória:Úmrtia v 1989
Kategória:Prezidenti Filipín
Kategória:Diktátori
Gorlice (mesto)

right|thumb|Námestie

**Gorlice** sú mesto a mestská gmina (obec) v juhovýchodnom Poľsku s približne 29 500 obyvateľmi. Nachádzajú sa juhovýchodne od Krakova a južne od mesta Tarnov medzi mestami Jasło a Nowy Sącz v Malopoľskom vojvodstve od roku 1999. Je to sídlo Gorlického okresu.

## Partnerské mestá
*  Bardejov, Slovensko
*  Kaluš, Ukrajina
*  Níreďháza, Maďarsko
*  Pápa, Maďarsko
*  Sosnowiec, Poľsko

## Zdroj

Kategória:Mestá v Malopoľskom vojvodstve
Eva Kolenová

**Eva Kolenová** (* 1. máj 1985, Bánovce nad Bebravou) je slovenská futbalistka, ktorá hráva na pozícii obrancu. V súčasnosti je hráčkou prvoligového rakúskeho klubu SKV Altenmarkt.

## Úspechy
* Majsterka Slovenska 2010 (s Duslom Šaľa)
* Slovenský pohár 2010 (s Duslom Šaľa)
* Futbalistka roka 2006, 2010, 2011 

## Reprezentácia
V slovenskej reprezentácii žien debutovala v roku 2003.

Vystúpenia a góly za reprezentáciu – Slovensko:

## Referencie

## Externé odkazy
*Profil na stránke FK Slovan Duslo Šaľa 

Kategória:Slovenské futbalistky
Kategória:Osobnosti z Bánoviec nad Bebravou
Fernando Gago

**Fernando Rubén Gago** (* 10. apríl 1986, Buenos Aires) je argentínsky futbalový obranca, pôsobiaci v tíme Boca Juniors.

## Kariéra
### Kluby
Narodil sa v Ciudadela, na predmestí Buenos Aires, a od mlada začal hrať za mládežnícke tímy Boca juniors. Prvý zápas za A tím odohral 5. decembra 2005. Stal sa oporou tímu a neskôr o neho prejavili záujem aj silnejšie španielske kluby ako sú Real Madrid a FC Barcelona. V novembri 2006 prestúpil do Realu Madrid, a debutoval vo španielskej La lige 7. januára 2007.

### Reprezentácia
Gago vyhral v roku 2005 s Argentínou majstrovstvá sveta juniorov. Od roku 2007 je stálym členom argentínskej futbalovej reprezentácie. V roku 2008 vyhral futbalový turnaj na olympijských hrách v Pekingu.

### Súkromný život
Do roku 2011 je zasnúbený s argentínskou profesionálnou tenistkou Giselou Dulkovou, profesionálnou tenistkou a svetovou jednotkou vo štvorhre.

Kategória:Narodenia v 1986
Kategória:Žijúci ľudia
Kategória:Hráči Real Madrid CF
Kategória:Argentínski futbalisti
Kategória:Osobnosti z Buenos Aires
Lassana Diarra

**Lassana "Lass" Diarra** (* 10. marec 1985, Paríž, Francúzsko) je francúzsky futbalista, ktorý hrá za francúzsky klub Paris Saint-Germain. Je predovšetkým defenzívny záložník, ale niekedy nastúpil i na post pravého obrancu, predovšetkým za Chelsea FC a Portsmouth FC.

## Real Madrid
V klube nastupoval v domácich súťažiach s číslom 6, v Lige majstrov s číslom 39. Na svojom drese mal napísané "Lass", aby sa neplietol so svojim spoluhráčom menom Mahamadou Diarra.

V sezóne 2009-10 dostal číslo 10 po Wesley Sneijderovi, ktorý prestúpil do klubu Inter Miláno. Číslo 6 dostal uzdravený Mahamadou Diarra. Po prvýkrát vsietil gól za Real Madrid v zápase sezóny španielskej La Ligy 20092010 proti Deportivo de La Coruña, v ktorom Real zvíťazil 3-2.

## Prestup
V základnej zostave Realu Madrid však nemal isté miesto. Veľký záujem o Diarru prejavil Manchester United, ktorý zaň ponúkol Realu 14 miliónov eur. Nakoniec Diarra podpísal 4-ročný kontrakt s ruským klubom FK Anži Machačkala za nezverejnenú cenu.

Kategória:Francúzski národní futbalisti
Kategória:Hráči Real Madrid CF
Kategória:Hráči Majstrovstiev Európy vo futbale 2008
Kategória:Osobnosti z Paríža
Call of Duty: Modern Warfare 3

***Call of Duty: Modern Warfare 3*** (označovaná tiež ako ***Call of Duty: MW3***) je počítačová hra typu FPS, v súčasnosti vyvíjaná firmami Infinity Ward a Sledgehammer Games, a pri vývoji multiplayerovej časti pomáha štúdio Raven Software. Hra bude v poradí ôsmym dielom série *[[Call of Duty (séria)|Call of Duty]]* a tretím dielom z podsérie *Modern Warfare*.

## Referencie

## Externé odkazy
* Call of Duty: Modern Warfare 3 oficiálna webstránka
* Call of Duty: Modern Warfare 3 na Call of Duty wiki

Kategória:Call of Duty
Kategória:Hry pre PlayStation 3
Kategória:Hry pre Xbox 360
Kategória:Hry pre Windows
Kategória:Počítačové hry z 2011
Kategória:Počítačové hry
Kategória:First-person shooter
Gettin’ High on Your Own Supply

***Gettin' High on Your Own Supply*** je tretí štúdiový album britskej skupiny Apollo 440. Z albumu bol vydaný singel „Stop the Rock“. Videoklipy boli natočené k trom skladbám: „Stop the Rock“, „Heart Go Boom“ a „Lost in Space“.

## Zoznam skladieb
# *“Are We a Rock Band or What...?”* – 1:20
# „Stop the Rock“ – 3:34
# „Crazee Horse“ – 3:46
# „Cold Rock the Mic“ – 4:18
# „Lost in Space (Theme)“ – 3:25
# „For Forty Days“ – 5:31
# „Heart Go Boom“ – 5:02
# „The Machine in the Ghost“ – 6:42
# „Blackbeat“ – 3:23
# „Stadium Parking Lot“ – 3:50
# „Yo! Future“ – 4:09
# „High on Your Own Supply“ – 5:21
# „The Perfect Crime“ – 6:02

Kategória:Hudobné albumy z 1999
Kategória:Albumy skupiny Apollo 440
Petrovka (prírodná rezervácia)

**Petrovka** je malý vodný tok a prírodná rezervácia v katastrálnom území mesta Plzeň chrániaca prirodzené mokraďové a lužné spoločenstvá. Vrstva rašeliny je na niektorých miestach hrubá až .

Je dokonalou ukážkou tektonickej podmienenosti vzniku údolia typu suchého pseudokrasového žľabu, ktorý je jedným z najstarších rašelinísk Plzeňskej panvy, mokraďovej lúky s chránenými a ohrozenými rastlinnými a živočíšnymi druhmi a ekosystému bôru s genofondom miestneho ekotypu borovice lesnej.

## Referencie

## Pozri aj
*Zoznam chránených území v okrese Plzeň-mesto

Kategória:Chránené územia v okrese Plzeň-sever
Kategória:Chránené územia v okrese Plzeň-mesto
Kategória:Plzeň
Kategória:Povodie Berounky
Kategória:Rašeliniská v Česku
Kategória:Potoky v Česku
Patriarchálna cirkev

**Patriarchálna cirkev** je cirkev, na čele ktorej stojí patriarcha.

Pôsobnosť patriarchálnych východných katolíckych cirkví je vymedzená v kánonoch 55-150 Kódexu kánonov východných cirkví. Synoda biskupov patriarchálnej cirkvi volí patriarchu, ktorý po svojom zvolení požiada o cirkevné spoločenstvo s rímskym pápežom. Na patriarchálnom území môže patriarcha zriaďovať provincie, eparchie a exarcháty. Synoda biskupov volí okrem patriarchu aj biskupov.

Východné katolícke cirkvi, ktoré sú patriarchálnymi cirkvami:
* Koptská katolícka cirkev
* Sýrska katolícka cirkev
* Maronitská cirkev
* Arménska katolícka cirkev
* Chaldejská katolícka cirkev
* Melchitská gréckokatolícka cirkev

## Externé odkazy
* CCEO - DE ECCLESIIS PATRIARCHALIBUS

Kategória:Gréckokatolícka cirkev
Metropolitná cirkev sui iuris

**Metropolitná cirkev sui iuris** alebo **metropolitná cirkev svojho práva** je východná katolícka cirkev, na čele ktorej stojí metropolita. O metropolitných cirkvách sui iuris pojednávajú kánony 155 - 173 CCEO.

Biskupi metropolitnej cirkvi sui iuris tvoria radu hierarchov.

V Katolíckej cirkvi sú v súčasnosti tieto metropolitné cirkvi svojho práva:
* Etiópska  katolícka cirkev
* Eritrejská katolícka cirkev
* Maďarská gréckokatolícka cirkev
* Pittsburghská metropolia - Rusínska gréckokatolícka cirkev
* Prešovská metropolia - Gréckokatolícka cirkev na Slovensku

## Externé odkazy
* TITUL VI – METROPOLITNÉ CIRKVI A OSTATNÉ CIRKVI SUI IURIS
* Andrej Škoviera: Čo sa zmenilo pred desiatimi rokmi (postoj.sk)
* CCEO - DE ECCLESIIS METROPOLITANIS CETERISQUE ECCLESIIS SUI IURIS (latinsky)

Kategória:Gréckokatolícka cirkev
Výkoľajka

thumb|right|Výkoľajka s návestidlom
**Výkoľajka** je železničné zabezpečovacie zariadenie, slúži k zastaveniu nežiaduceho pohybu koľajových vozidiel, ak zlyhajú štandardné prostriedky.

Ide o šikmú oceľovú pätku s náliatkom po strane. Ak vozidlo vojde na výkoľajku, jeho koleso vyjde po pätke a náliatkom je odsunuté na stranu. Tak dôjde k vykoľajeniu a následnému zastaveniu vozidla. Predpokladá sa, že vykoľajením vozidla vznikne menšia škoda, ako prípadnou kolíziou s inými vozidlami alebo objektmi.

Výkoľajky sa obvykle montujú (v minulosti sa vyrábali aj výkoľajky prenosné, s dlhou rukoväťou, ktoré sa na koľajnice nasadzovali) na manipulačné alebo vlečkové koľaje pred ich zaústením do koľaje hlavnej s cieľom zabezpečiť bočnú ochranu jazdných ciest.

## Iné projekty

## Zdroj

Kategória:Železničné technológie
Kategória:Železničné zabezpečovacie zariadenia
Svätouspenská univská lavra

náhľad|Svätouspenská univská lavra
**Svätouspenská univská lavra** je lavra - monastier Ukrajinskej gréckokatolíckej cirkvi v dedine Univ v Peremyšľanskom rajóne vo Ľvovskej oblasti na Ukrajine. Je aj významným pútnickým miestom tejto cirkvi.

Dátum založenia monastiera nie je známy ale už v dokumentoch zo 14. storočia sa spomína ako duchovné centrum Haliče.
V monastieri sa nachádza divotvorná ikona Bohorodičky.

V súčasnosti tu sídlia mnísi studitského spôsobu života - studiti.

## Iné projekty

## Externé odkazy
* http://studyty.org.ua/
* https://www.grkat.net/texty/univ.html

Kategória:Gréckokatolícka cirkev
Parvíz Mušaraf

**Parvíz Mušaraf** (* 11. august 1943, Dillí, Britská India – † 5. február 2023, Dubaj, Spojené arabské emiráty) bol 10. prezident Pakistanu, predseda vlády a štvorhviezdičkový generál pakistanskej armády vo výslužbe. Od 1999 do 2007 viedol vojenskú vládu. Moc získal 12. októbra 1999 po nekrvavom štátnom prevrate, ktorý ukončil vládu demokraticky zvoleného premiéra Nawaza Sharifa. Svoju vládu ukončil rezignáciou 18. augusta 2008, po nátlaku Pakistanskej ľudovej strany.

## Referencie


## Iné projekty

## Externé odkazy
* General Pervez Musharraf
* 
* Address by Pervez Musharraf 
* "Plea for Enlightened Moderation", Pervez Musharraf, *[[The Washington Post]]*, 13 May 2004
* "Was Kargil a Conspiracy Against Pakistan?", 14 May 2011
* "Terror and Musharraf's hubris mark Pakistan election campaign"

Kategória:Prezidenti Pakistanu
Kategória:Pakistanskí generáli
Kinrooi

**Kinrooi** je belgická obec vo Flámskom regióne v provincii Limbursko. 

## Obyvateľstvo
Obec má približne 12&nbsp;227 obyvateľov (2010).

## Časti obce
Od 1. januára 1977 obec Kinrooi pozostáva z týchto častí (bývalých obcí):
* Kinrooi
* Kessenich
* Molenbeersel
* Ophoven

## Referencie

## Iné projekty

## Externé odkazy
* Oficiálne stránky obcí

Kategória:Obce v belgickej provincii Limbursko
Rudolf Kusý

Mgr. **Rudolf Kusý** (* 25. marec 1976) je slovenský komunálny politik a občiansky aktivista.

## Profesionálna kariéra
Vyštudoval učiteľstvo na Pedagogickej fakulte Univerzity Komenského v Bratislave. Štúdium ukončil v roku 1999 štátnou skúškou. V nasledujúcich rokoch zastával viacero prevažne manažérskych pozícií, ako tréner a školiteľ. Popri tom sa systematicky venoval práci s mládežou. Pri Bratislavskom samosprávnom kraji založil Študentský parlament. 

## Občiansky aktivizmus
V roku 2009 založil občianske združenie „Za Bratislavu-Nové Mesto“, ktorého cieľom je umožniť občanom mestskej časti presadiť svoje návrhy, predstavy a pripomienky na komunálnej úrovni.

Na základe jeho projektu vzniklo Informačné centrum mladých v Novom Meste.

Zaangažoval miestnu komunitu a vytvoril detské ihrisko na Nobelovej. Pre seniorov vytvoril vzdelávacie centrum v knižnici na Pionierskej ulici.

## Politika
V komunálnych voľbách v roku 2006 bol ako nezávislý kandidát zvolený za poslanca miestneho zastupiteľstva v mestskej časti Bratislava-Nové Mesto.

V novembri 2009 sa stal poslancom Bratislavského samosprávneho kraja, keď uspel ako jediný nezávislý kandidát.

V komunálnych voľbách v roku 2010 bol ako nezávislý kandidát zvolený za starostu mestskej časti Bratislava – Nové Mesto. Zároveň sa stal najmladším starostom na území Bratislavy. Do funkcie nastúpil 23. decembra 2010.

Vo februári 2017 oznámil svoju kandidatúru na predsedu Bratislavského samosprávneho kraja.
Získal 18,55 % a nebol zvolený za predsedu. Skončil druhý.

V novembri 2022 bol zadržaný z dôvodu podozrenia z korupcie. Strana Dobrá voľba a Umiernení, s podporou ktorej (v koalícii so stranami SME RODINA, KDH, Maďarská aliancia) kandidoval v komunálnych voľbách na post primátora Bratislavy, mu v dôsledku toho pozastavila členstvo.

## Referencie

## Iné projekty

Kategória:Slovenskí politici
Kategória:Starostovia mestskej časti Bratislava-Nové Mesto
Kategória:Poslanci Bratislavského samosprávneho kraja
Kategória:Absolventi Pedagogickej fakulty Univerzity Komenského v Bratislave
Live (Gladiator DVD)

***Live*** je prvé DVD slovenskej rockovej skupiny Gladiator, ktoré v roku 2008 vydalo hudobné vydavateľstvo Sony Music. DVD obsahuje záznam z koncertov na festivale Orange Music Summer 2008, videoklipy k osemnástim skladbám, rozhovory so skupinou a zákulisné zábery zo štúdia i rozličných vystúpení. Koncert vyšiel aj ako samostatné rovnomenné audio CD.

## Obsah
### Live
# „A.M.E.N. (Tak to chcem)“ 
# „Raz tam v uličkách“   
# „Kúpim si pekný deň“  
# „Život pred sebou“ 
# „Vždy sa niekto díva na nebesá“    
# „Anjel“   
# „Ako predtým“ 
# „Keď sa láska podarí“    
# „Nemôžem dýchať“ 
# „Bonboniéra“  
# „Obyčajný chalan“ 
# „Láska“ 
# „Pesnička o Medulienke“ 

### Videoklipy
# „Sweet Little Mouse“
# „Prayer“
# „Touch Me“
# „Slovenská“
# „Raz tam v uličkách“
# „Divoký dážď“
# „Kúpim si pekný deň“
# „Pesnička o Medulienke“
# „Láska“
# „Pieseň čiernych vrán“
# „Vzbura“
# „Hluchý, nemý, slepý“
# „Nemôžem dýchať“
# „Život pred sebou“
# „Keď sa láska podarí“
# „Bonboniéra“
# „Holubienka sivá“
# „Vždy sa niekto díva na nebesá“

### Bonusy
* Rozhovory s kapelou – Juraj Čurný
* Domáce videá:
# Štúdio 2004 – príprava albumu *[[Cesta do neba]]*
# Mníchov 2007 – voľné chvíle v deň koncertu
# Šírava Tenis Open 2007
# Londýn 2008, Art Beat Fest – cesta z hotela
* Jeep: 
# Časovka členov Gladiatoru
# Promo video

## Zostava
* Miko Hladký – spev, gitara
* Maroš Hladký – basová gitara
* Georgio Babulic – bicie nástroje
* Tomáš Vereš – gitara
* Peter Slamečka – klávesové nástroje

## Výroba
* Videozáznam použitý z koncertov na festivale Orange Music Summer 2008, Ružiná a Duchonka
* Produkcia: Gladiator
* Pódiový technik: Igor Tóth
* Zvuk: Boris Chovančík, Tomáš Kmeť
* Ozvučenie a osvetlenie: Branislav Kučerík, Ján Haliena, Elektronik Plus
* Kameramani: Pavol Hospodár, Vladimír Pavel, Ján Dobranský, Ľubor Marko, Mikuláš Stránovský
* Jimmy Jib: Róbert Samek
* Návrh obalu: Ivan Trubač, Fly Fish Studio
* Fotografie: Ivan Kelement, Peter Frolo
* Technická spolupráca: Peter Olah
* Autoring: Ondrej Lehocký, Fly Fish Studio
* Réžia a strih: Martin Štelbaský
* Produkcia videozáznamu: Marek Pištey
* Manažéri festivalu: Július Kuruc, Július Viršík
* Vedúci produkcie festivalu: Pavol Murín
* Produkcia festivalu: Roman Červeň
* Stage manager: Roman Klubal

Kategória:Albumy skupiny Gladiator
Kategória:Video albumy z 2008
Kategória:Koncertné albumy z 2008
Kategória:Video albumy skupiny Gladiator
Koudekerk aan den Rijn

**Koudekerk aan den Rijn** (slovensky: Studený kostol na Rýne) je obec v Holandskej provincii Južný Holland. Je časťou okresu Rijnwounde a leží asi 4&nbsp;km západne od mesta Alphen aan den Rijn.

Obec Koudekerk aan den Rijn má 3730 obyvateľov. Spolu s okolitými vidieckymi sídlami, ktoré sú na jej katastrálnom území, má 4280 obyvateľov.

Koudekerk aan den Rijn bol samostatný okres do roku 1991, keď sa stal súčasťou Rijnwoude. Do roku 1938 bol jeho názov Koudekerk.

## Známi obyvatelia

* Vyrastal tu Armin van Buuren – jeden z najznámejších DJ-ov a producentov štýlu trance.

náhľad|Evanjelický kostol z 19. storočia.

## Referencie

Kategória:Obce v Holandsku
Endgame (album)

***Endgame*** je šiesty štúdiový album americkej punk rockovej skupiny Rise Against. Album produkoval Bill Stevenson a bol vydaná dňa 15. marca 2011. Skupina začala práce na albume v septembri 2010, po dokončení turné na podporu svojho predchádzajúceho albumu *[[Appeal to Reason]]*. Prvý singel z albumu, „Help Is on the Way“ bol vydaný na MySpace stránke skupiny a digitálnych médiách dňa 25. januára 2011.

## Zoznam skladieb

## Zostava
;Rise Against
* Tim McIlrath – spev, rytmická gitara
* Joe Principe – basová gitara, sprievodný spev
* Brandon Barnes – bicie, perkusie
* Zach Blair – sólová gitara, sprievodný spev
;Ďalší personál
* Matt Skiba (z Alkaline Trio) – sprievodný spev v „Midnight Hands“
* Chad Price (z ALL) – sprievodný spev v „Broken Mirrors“
* Travis Stevenson – sprievodný spev v „Make It Stop (September's Children)“
* Maddie Stevenson – sprievodný spev v „Make It Stop (September's Children)“
* Stacie Stevenson – sprievodný spev v „Make It Stop (September's Children)“
* Tess Young – sprievodný spev v „Make It Stop (September's Children)“
* Jade Reese – sprievodný spev v „Make It Stop (September's Children)“
* Kaullin Sigward – sprievodný spev v „Make It Stop (September's Children)“

;Produkcia
* Bill Stevenson – produkcia, zvuk
* Jason Livermore – produkcia, zvuk
* Sean Demey – zvuk
* Justin Berlin – zvuk ,ďalšia produkcia
* Chris Lord-Alge – mixovanie hudby
* Ted Jensen – mastering
* Brad Townsend – ďalší mix zvuku
* Johnathan Shubert – ďalší mix zvuku
* Evan Hunt – fotografie

## Pozície v rebríčkoch

## Referencie

Kategória:Albumy Rise Against
Kategória:Hudobné albumy z 2011
Kategória:Punkrockové hudobné albumy
Kvalifikácia na Majstrovstvá sveta vo futbale 2014 – Severná, Stredná a Karibská Amerika

**Kvalifikácia na Majstrovstvá sveta vo futbale 2010 zóny CONCACAF** určila 3 účastníkov finálového turnaja a jedného účastníka medzikontinentálnej baráže s víťazom zóny CONMEBOL (Južná Amerika).

## 1. fáza

*Bližšie informácie v hlavnom článku:* Kvalifikácia na Majstrovstvá sveta vo futbale 2014 – Severná, Stredná a Karibská Amerika – Prvá fáza

10 najhoršie umiestnených mužstiev v rebríčku CONCACAF (v marci 2011) hrali 1. fázu. Týchto 10 mužstiev bolo umiestnených do 5 párov. Hralo sa doma a vonku od 15. júna - 17. júla 2011. Celkoví víťazi postúpili do 2. fázy.

## 2. fáza

*Bližšie informácie v hlavnom článku:* Kvalifikácia na Majstrovstvá sveta vo futbale 2014 – Severná, Stredná a Karibská Amerika – Druhá fáza

Piati víťazi z 1.fázy postúpili spolu s ďalšími 19 mužstvami do 2.fázy. Spolu 24 mužstiev bolo zaradených do 6 skupín po 4 mužstvách. Zápasy sa hrali od 2. septembra do 15. novembra 2011. 6 víťazov skupín postúpilo do 3. fázy.

Rozdelenie do košov:

## 3. fáza

*Bližšie informácie v hlavnom článku:* Kvalifikácia na Majstrovstvá sveta vo futbale 2014 – Severná, Stredná a Karibská Amerika – Tretia fáza

6 víťazov skupín z 2. fázy postúpilo do 3. fázy. 12 tímov bolo zaradených do 3 skupín po 4 mužstvách. Zápasy sa hrali od 8. júna do 16. októbra 2012. 3 víťazi skupín a 3 mužstvá umiestnené na 2. mieste postúpili do 4. fázy.

Rozdelenie do košov:

## 4.fáza

*Bližšie informácie v hlavnom článku:* Kvalifikácia na Majstrovstvá sveta vo futbale 2014 – Severná, Stredná a Karibská Amerika – Štvrtá fáza

3 víťazi a 3 tímy umiestnené na 2. mieste v 3.fáze postúpili do 4.fázy. 6 tímov vytvorilo 1 skupinu. Zápasy sa hrali od 6. februára do 15. októbra 2013.

* 3 najlepšie tímy postupujú na Majstrovstvá sveta vo futbale 2014.
* Tím na 4. mieste postupuje do medzikontinetálneho play-off.

Kategória:Kvalifikácia na Majstrovstvá sveta vo futbale 2014
Live (Gladiator)

***Live*** je prvý koncertný album slovenskej rockovej skupiny Gladiator, ktorý v roku 2008 vydalo hudobné vydavateľstvo Sony Music. Album obsahuje jednu bonusovú štúdiovú skladbu „Ak sa bez teba zbláznim“. Obrazový záznam z koncertu vyšiel na rovnomennom DVD.

## Zoznam skladieb
# „A.M.E.N. (Tak to chcem)“ – 4:10 
# „Raz tam v uličkách“ – 3:41  
# „Kúpim si pekný deň“ – 5:11 
# „Život pred sebou“ – 4:33  
# „Vždy sa niekto díva na nebesá“ – 3:46   
# „Anjel“ – 3:17  
# „Ako predtým“ – 3:04 
# „Keď sa láska podarí“ – 3:34   
# „Nemôžem dýchať“ – 3:48
# „Bonboniéra“ – 4:26 
# „Obyčajný chalan“ – 4:23
# „Láska“ – 4:53
# „Pesnička o Medulienke“ – 5:14
# „Ak sa bez teba zbláznim“ – 3:16

## Zostava
* Miko Hladký – spev, gitara
* Maroš Hladký – basová gitara
* Georgio Babulic – bicie nástroje
* Tomáš Vereš – gitara
* Peter Slamečka – klávesové nástroje

## Výroba
* Zvukový záznam z koncertu na festivale Orange Music Summer 2008, Ružiná
* Produkcia: Gladiator
* Zvukový majster: Boris Chovančík, Tomáš Kmeť
* Návrh obalu: Ivan Trubač, Fly Fish Studio
* Fotografie: Ivan Kelement, Peter Frolo

Kategória:Albumy skupiny Gladiator
Kategória:Koncertné albumy z 2008
Serafim Sarovský

Prepodobný **Serafim Sarovský** (19. júl 1754 alebo 1759, Kursk – 2. január 1833, Sarovský monastier) bol ruský pravoslávny mních a svätec.

Pri krste ho nazvali Prochor. Ako desaťročnému sa mu zjavila presvätá Bohorodička v čase, keď bol ťažko chorý.

Ako devätnásťročný vstúpil do Sarovského monastiera. Tam dostal po 8 rokoch meno Serafim. Po 16 rokoch mníšskeho života sa stal pustovníkom. Tisíc dní a tisíc nocí sa modlil kľačiac na kameni v pustovni. Počas pustovníckeho života ťažko pracoval.

Svätý Serafim je známy nielen medzi pravoslávnymi, ale aj na kresťanskom Západe.

Pravoslávna cirkev si sv. Serafima Sarovského pripomína 2. januára. Pamiatka nájdenia jeho pozostatkov je 19. júla.

## Literatúra
* Zozuľak, Ján: *Преподобный Серафімъ Саровскїй : Ctihodný Serafim Sarovský.* Ужгород : Информационно-издательский центр УУБА им. свв. Кирилла и Мефодия, 2009. 128 s. ISBN 5-98317-113-5

## Externé odkazy
* www.grkat.net: ''Prepodobný Serafim Sarovský''
* SerafimZbor-BJ.Orthodox.sk: ''Prepodobný Serafím Sarovský'' 
* Ikona.sk: ''Sv. Serafim Sarovský (1759 – 1833)''

Kategória:Ruskí pravoslávni svätci
Kategória:Pustovníci
Univerzita Komenského v Bratislave, Centrum informačných technológií

náhľad|Sídlo CIT UK

**Centrum informačných technológií Univerzity Komenského** (skr. **CIT UK**) zabezpečuje prevádzku a rozvoj informačných a komunikačných systémov univerzity. Prevádzka informačných systémov a služieb IT sa riadi katalógom služieb (prehľad poskytovaných služieb). 

Na čele centra stojí riaditeľ CIT, ktorý podlieha prorektorovi UK pre informačné technológie. 

CIT zabezpečuje nevyhnutnú spoluprácu všetkých informačných pracovísk univerzity a jej fakúlt a prispieva k rozvoju univerzity pri rastúcich nárokoch na komunikáciu, spracovanie údajov, zavádzanie hardvérových a softvérových inovácií. CIT má tiež na starosti prevádzku a servis počítačov a počítačovej siete na RUK. 

Na každej fakulte UK a na niektorých iných súčastiach univerzity (napr. v študentských domovoch) je zriadené miesto technického správcu IIKS. Technickí správcovia IIKS na fakultách sú za svoju činnosť zodpovední prodekanovi fakulty pre informačné technológie. Všetci technickí správcovia sú pod priamym metodickým vedením Centra informačných technológií. 

V posledných rokoch CIT UK usporadúva celouniverzitnú konferenciu na pozdvihnutie spolupráce a zvýšenie informovanosti pracovníkov z oblasti IT zo všetkých súčastí UK.

## Externé odkazy

* Oficiálna stránka CIT UK

Centrum informačných technológií
Siluan Atoský

Prepodobný **Siluan Atoský** (1866, Šovskaja - 24. september 1938) bol ruský pravoslávny mních a svätec.

Pochádzal z Tambovskej gubernie. Bol obdarený veľkou fyzickou silou a raz na ulici takmer zabil obuvníka. Keď končil vojenskú službu v Peterburgu, napísal Jánovi Kronštadtskému, že chce byť mníchom. V roku 1892 prišiel na horu Athos a vstúpil do ruského monastiera sv. Panteleimona. Stal sa poslušníkom - bratom Simeonom. V roku 1896 prijal postrihnutie za mnícha. V r. 1911 prijal schimu.

Ako poslušník pracoval v mlyne, kde musel ťahať a prevracať ťažké vrecia s múkou. S príchodom do monastiera sa dal aj na duchovný boj, ktorý znamenal veľa modlitieb v kélii, pôsty, bdenia, častú spoveď a prijímanie, čítanie a poslušnosť. V chráme proroka Eliáša sa mu zjavil Christos.

V pravoslávnej cirkvi sa slávi jeho pamiatka 11. septembra podľa juliánskeho kalendára (čo v súčasnosti pripadá na 24. septembra podľa gregoriánskeho kalendára).

## Literatúra
* Archimandrita Sofronij (Sacharov): *Ctihodný Siluan Atoský.* Prešov : Misijné spoločenstvo svätého veľkomučeníka Juraja Víťaza, 2005. 284 s. ISBN 80-969360-5-0

## Externé odkazy
* Преподобный Силуан Афонский
* Силуан Афонский

Kategória:Ruskí pravoslávni svätci
Zoznam chránených území v okrese Plzeň-sever

Toto je **zoznam chránených území v okrese Plzeň-sever** aktuálny k mesiacu december 2016, v ktorom sú uvedené chránené územia v oblasti okresu Plzeň-sever.

## Zdroje
* Dáta v tabuľke boli prevzaté z databázy AOPK ČR.
* 

Plzeň-sever
Plzeň-sever
Zatmenie Mesiaca 15. júna 2011

thumb|Zatmenie Mesiaca pozorované z Česka
**Úplné [[zatmenie Mesiaca]]** nastalo dňa 15. júna 2011. Išlo o prvé z dvoch zatmení v tomto roku. Ďalšie nastalo 10. decembra 2011.

Išlo o relatívne vzácne zatmenie, pretože Mesiac prešiel priamo stredom zemského tieňa. Naposledy sa tak stalo 16. júla 2000 a najbližšie potom sa tak stalo 27. júla 2018.

Zatmenie bolo viditeľné nad Južnou Amerikou, západnou Afrikou a Európou a nad západom slnka vo východnej Ázii. V západnej Ázii, Austrálii a na Filipínach  bolo zatmenie viditeľné tesne pred východom slnka.

## Referencie

## Iné projekty

Kategória:Zatmenia Mesiaca
Kategória:2011
Arista Records

**Arista Records** je americké hudobné vydavateľstvo. Je dcérskou spoločnosťou Sony Music Entertainment a pracuje pod skupinou RCA/Jive Label Group. Vydavateľstvo bolo založené v roku 1974 Clivom Davisom, ktorý predtým pracoval pre CBS Records. V súčasnosti je vydavateľstvo významným distribútorom a propagátorom albumov v USA, a Veľkej Británii.

Medzi umelcov, ktorí spolupracovali s týmto vydavateľstvom patria, okrem iných aj Anderson Bruford Wakeman Howe, Dixie Dregs, Grateful Dead, Whitney Houston, Pierre Moerlen’s Gong, Carlos Santana, Pink, Ace of Base, Meat Loaf, Avril Lavigne, Iggy Pop, GTR, Gary Glitter, Dave Edmunds, Ian Dury a mnoho ďalších.


Kategória:Hudobné vydavateľstvá USA
Legal Drug

***Legal Drug*** je piaty štúdiový album slovenskej rockovej skupiny Gladiator, ktorý v roku 1997 vydalo hudobné vydavateľstvo Sony Music. Ide o posledný album, na ktorom skupina uplatnila anglický jazyk, s výnimkou skladby „Slovenská“ (repete skladby „Our Way“ so slovenským textom). Na albume sa tiež nachádza coververzia od skupiny The Doors „Touch Me“.

## Zoznam skladieb
Hudba a texty (ak nie je uvedené inak)
* Miko Hladký (1-3, 6-8, 11, 14)
* Georgio Babulic (4, 5, 9, 10, 12)

# „Free House“ – 3:19  
# „...And What About a Friend?“ – 3:28 
# „Our Way“ – 4:18  
# „Society“ – 3:16  
# „You Don't Mind“ – 4:27 
# „Break the Wall“ – 3:44 
# „Free Me“ – 4:50 
# „You (Secret Flower's in My Soul)“ – 3:21
# „Enemy in Me“ – 3:28 
# „Body Candle Lights“ – 4:34
# „Price of You“ – 2:15 (hudba: Maroš Hladký)
# „Shine for People“ – 4:29
# „Touch Me“ – 2:47  (hudba a text: Robby Krieger)
# „Slovenská“ – 4:20

## Zostava
* Miko Hladký – spev, gitara
* Maroš Hladký – basová gitara
* Georgio Babulic – bicie nástroje
* Rastislav Toman – gitara

## Výroba
* Nahrávka: štúdio Exponent, Hlohovec (september 1997)
* Produkcia: Vít Kučaj, Gladiator
* Technická réžia: Roman Slávik
* Mixáž: Tomáš Kmeť, Roman Slávik
* Mastering: Michal Pekárek
* Fotografie: Ivan Kelement, Ctibor Bohatý
* Návrh obalu: Slavomír Gibej

Kategória:Albumy skupiny Gladiator
Kategória:Hudobné albumy z 1997
Esteban Granero

**Esteban Félix Granero Molina** (* 2. júl 1987, Madrid) je španielsky futbalový záložník, pôsobiaci v tíme Queens Park Rangers.

## Kluby
Narodil sa v madridskej štvrti Pozuelo de Alarcón, a od mlada začal hrať za mládežnícke tímy Realu Madrid. V rokoch 20042006 hral za C tím Realu, a stal sa najužitočnejším hráčom štvrtej španielskej ligy. V sezóne 20062007 hral 2. ligu za real B, ale na konci sezóny nebol pozvaný do A tímu, a preto odišiel na 2 roky na hosťovanie do Getafe. Po návrate odohral prvý zápas za A tím Realu 12. septembra 2009. V sezóne 20102011 prišli do Realu dvaja záložníci z Nemecka, Sami Khedira a Mesut Özil, a Granero väčšinu zápasov trávil na striedačke. Esteban prestúpil počas letného prestupového obdobia do anglického prvoligového tímu Queens Park Rangers

## Reprezentácia
Granero prešiel všetkými mládežníckymi výbermi Španielska, bol v tíme, ktorý vyhral ME vo futbale hráčov do 19 rokov v roku 2006, a hral aj na ME vo futbale hráčov do 21 rokov 2009.

Kategória:Španielski futbalisti
Kategória:Hráči Real Madrid CF
Kategória:Hráči Getafe CF
Kategória:Osobnosti z Madridu
Spithridates

**Spithridates** môže byť:
* veliteľ perzskej armády na konci štvrtého storočia pred Kr., pozri Spithridates (veliteľ)
* satrapa Lýdie a Iónie za vlády perzského kráľa Darea III., pozri Spithridates (satrapa)
Ostružina černicová

**Ostružina černicová**  (iné názvy: **černica**, staršie:**ostružina krovitá**, mimo taxonómie: **ostružina**; lat. *Rubus fruticosus* agg.) je agregátny druh (teda skupina malých druhov) z čeľade ružovité. Jej plody sú známe ako *ostružiny* alebo *černice*. Je to ker.

## Živiny a antioxidačné vlastnosti
Černice sú význačné pre svoj vysoký obsah vlákniny, vitamínu C, vitamínu K, kyseliny listovej, vitamínu B, a mangánu. 

## Referencie

## Iné projekty

Kategória:Ružovité
Kategória:Ovocie
Kategória:Ovocné kry
Kategória:Bobuľoviny
Tour de France 1903

**Tour de France 1903** bol 1. ročník cyklistických pretekov Tour de France. Premiérový ročník vyhral Francúz Maurice Garin .

## Trasa pretekov

## Celkové poradie

1903
Tour de France 2011

**Tour de France 2011** bol 98. ročník cyklistických pretekov Tour de France. Tento ročník sa začal 2. júla v Passage du Gois a skončil 24. júla 2011 v Paríži. Víťazom sa stal Austrálčan Cadel Evans.

## Trasa pretekov

## Celkové poradie

## Referencie

## Iné projekty

## Externé odkazy
* Oficiálna stránka pretekov , , , 


2011
Kategória:Cyklistika v 2011
Kategória:2011 vo Francúzsku
Dogstime

***Dogstime*** je štvrtý štúdiový album slovenskej rockovej skupiny Gladiator, ktorý v roku 1996 vydalo hudobné vydavateľstvo Sony Music. 

## Zoznam skladieb
# „Dogstime“ – 5:13
# „Prayer“ – 4:00
# „Sweet Little Mouse“ – 3:52
# „Author Knows My Rhythm“ – 3:33 
# „Liar“ – 4:11
# „Pearl World“ – 4:43 
# „Cabaret“ – 4:05 
# „Heaven“ – 3:53 
# „Sick Day“ – 2:57
# „Sonbirth“ – 4:19
# „Epicure“ – 4:20
# „Be My Fate“ – 4:20

## Zostava
* Miko Hladký – spev, gitara
* Maroš Hladký – basová gitara
* Georgio Babulic – bicie nástroje
* Rastislav Krčmárik – gitara

## Hosťujúci hráči
* Ivan Dimitrov – gitara
* Katarína Korčeková – spev (6)

## Výroba
* Nahrávka: štúdio Ebony, Bratislava (február – marec 1996)
* Produkcia: Michal Kovalčík, Gladiator
* Technická réžia: Ján Došek
* Mixáž: Ján Došek 
* Mastering: Ján Došek
* Fotografie: Roman Ferstl, J. Zelenayová
* Návrh obalu: Martin Matuňák

Kategória:Albumy skupiny Gladiator
Kategória:Hudobné albumy z 1996
Supergrass

**Supergrass** bola britská britpopová/alternatívna rocková skupina z Oxfordu. Skladala sa z Gaza Coombesa (gitara, spev), Roba Coombesa (klávesy), Micka Quinna (basová gitara, spev) a Dannyho Goffeya (bicie, sprievodný spev).

Coombes, Quinn a Goffey založili skupinu v roku 1993 v Oxforde a Gazov brat Rob sa k skupine pridal v roku 2002. Skupina v roku 1994 podpísala zmluvu s hudobným vydavateľstvom Parlophone a vydala album *[[I Should Coco]]*, ktorý sa stal najpredávanejším albumom od čias albumu *[[Please Please Me]]* od skupiny The Beatles. Štvrtý singel z albumu s názvom „Alright“ sa stal obrovským svetovým hitom a zaviedol dobrú povesť skupine.

Skupina samostatne vydala dva nadväzujúce albumy, *[[In It for the Money]]* a *[[Supergrass (album)|Supergrass]]* so zvukárom Johnom Cornfieldom. So singlami „Richard III“ a „Moving“ dosiahli úspech v rebríčku UK Singles Chart.

V roku 2002 vydali album *[[Life on Other Planets]]*, ktorý produkoval Tony Hoffer.

V roku 2005 vydala skupina album *[[Road to Rouen]]* spolu s francúzskym zvukárom Pierre-Olivierom Margerandom a postavila si vlastné štúdio v Normandii vo Francúzsku.

Šiesty štúdiový album *[[Diamond Hoo Ha]]* nahraný v štúdiu Hansa Tonstudio v Berlíne s Nickom Launayom bol vnímaný ako návrat k pôvodnej tvorbe. Tesne pred vydaním albumu utrpel Mick Quinn poranenia chrbtice a hlavný singel „Diamond Hoo Ha Man“ bol propagovaný v jeho neprítomnosti s trojčlennou zostavou Diamond Hoo Ha Men. V roku 2008 bolo Parlophone prevzaté pod skupinu Terra Firma a skupina Supergrass sa rozhodla ukončiť kontrakt s vydavateľstvom.

V auguste 2009 skupina podpísala zmluvu s vydavateľstvom Cooking Vinyl a začala pracovať na siedmom štúdiovom albume *[[Release the Drones]]*. Ten ostal nedokončený a dňa 12. apríla 2010 skupina oznámila rozpad, kvôli hudobným a tvorivým rozdielom. Skupina sa rozpadla po štyroch rozlúčkových koncertoch, pričom posledný sa konal v divadle La Cigale v Paríži dňa 11. júna 2010.

## Diskografia

* *[[I Should Coco]]* (1995)
* *[[In It for the Money]]* (1997)
* *[[Supergrass (album)|Supergrass]]* (1999)
* *[[Life on Other Planets]]* (2002)
* *[[Road to Rouen]]* (2005)
* *[[Diamond Hoo Ha]]* (2008)

## Referencie

## Iné projekty

## Externé odkazy
* Oficiálna webstránka
* Supergrass na MySpace
* Oficiálna fanstránka Supergrass

Kategória:Anglické rockové hudobné skupiny
Kategória:Britpopové hudobné skupiny
Kategória:Hudobné skupiny ukončené v roku 2010
Kategória:Interpreti Parlophone
Malenický pramen

**Malenický pramen** je prírodná pamiatka ev. č. 5647 v katastrálnom území obce Dražeň v údolí Dražeňského potoka v okrese Plzeň-sever.

Predmetom ochrany je vodný prameň, vyvierajúci z bridlicového podložia. Prameň je jedinečný v tom, že voda má vysoký obsah solí, vďaka čomu v okolí prameňa vznikajú malé terasovité priehradky, nízky obsah pH a vysoký obsah železa.

## Pozri aj
*Zoznam chránených území v okrese Plzeň-sever

Kategória:Chránené územia v okrese Plzeň-sever
Kategória:Pramene v Česku
Cesta II. triedy 582 (Slovensko)

**Cesta II. triedy 582** je cesta II. triedy na Slovensku v okresoch Michalovce a Sobrance. Jej dĺžka je 32,645 km.

## Priebeh
Začína na križovatke s cestou I/18 v Michalovciach a vedie mestskou časťou Stráňany k Zemplínskej šírave, ktorú komunikácia obchádza zo severu. Pokračuje južným okrajom obce Vinné k obci Kaluža, kde končí 4-pruhové usporiadanie. 

Popri severnom okraji vodnej nádrže ďalej prechádza cez Klokočov, Kusín, Jovsu a Porubu pod Vihorlatom. V okrese Sobrance cesta pokračuje cez Jasenov a Ruskovce do Sobraniec, kde končí križovatkou s cestou I/19.

## Pozri aj
* Zoznam ciest II. triedy na Slovensku

## Referencie
* Miestopisný priebeh cestných komunikácií (Slovenská správa ciest)

582
Kategória:Doprava v okrese Michalovce
Kategória:Doprava v okrese Sobrance
Third Eye (album skupiny Gladiator)

***Third Eye*** je tretí štúdiový album slovenskej rockovej skupiny Gladiator, ktorý v roku 1994 vydalo hudobné vydavateľstvo Škvrna Records. Na tomto albume sa skupina definitívne odklonila od thrash metalového a death metalového hudobného štýlu svojich predchádzajúcich albumov a predstavila sa skladbami ovplyvnenými vtedy aktuálnym hudobným štýlom grungeom.

Limitovaná reedícia albumu z roku 1995 obsahuje bonusové CD so singlom „Badrock Mix“.

## Zoznam skladieb
**CD 1**
# „Third Eye“ – 4:22  
# „Keep the Face“ – 3:04  
# „Free“ – 4:16  
# „Sweat Fruit“ – 4:53  
# „One More Terminally“ – 4:42  
# „In Your Head“ – 4:16  
# „Alone“ – 4:23  
# „Cosmosrose“ – 3:45  
# „My Friend“ – 3:46  
# „Mad Big Pig“ – 2:13  
# „Daddy“ – 4:01  
# „Chaghaza'l“ – 4:01  
# „To My God“ – 2:28 

**CD 2 – limitovaná reedícia albumu z roku 1995**
# „Badrock Mix“ (Radio Edit) – 3:06
# „Badrock Mix“ (Live) – 4:37

* Skladby na CD 2 sú v skutočnosti na disku nahrané v opačnom poradí, pričom každá z nich zahŕňa úryvky z nasledujúcich skladieb: „(Meet) the Flintstones“ z filmu Flintstoneovci, „Anarchy in the U.K.“ od Sex Pistols a „Smells Like Teen Spirit“ od Nirvany.
* Skladba „Badrock Mix“ (Live) v skutočnosti nie je koncertnou, ale ďalšou štúdiovou nahrávkou s mierne odlišnými aranžmánmi, do ktorej boli namixované ovácie publika.

## Zostava
* Miko Hladký – spev, gitara
* Maroš Hladký – basová gitara
* Georgio Babulic – bicie nástroje
* Rastislav Krčmárik – gitara, sprievodné vokály

## Hosťujúci hráči
* Peter Varga – gitara (11)

## Výroba
* Nahrávka: štúdio Exponent, Hlohovec (júl – august 1994)
* Produkcia: Maroš Hladký
* Zvukový majster: Rastislav Krčmárik
* Asistent zvuku: Miko Hladký
* Mixáž: Tomáš Kmeť, Gladiator
* Mastering: Tomáš Kmeť
* Fotografie: Ivona Orešková
* Návrh obalu: Graphic Studio 44

Kategória:Albumy skupiny Gladiator
Kategória:Hudobné albumy z 1994
Cesta II. triedy 580 (Slovensko)

**Cesta II. triedy 580** je cesta II. triedy na Slovensku v okresoch Nové Zámky a Levice. Jej dĺžka je 38,522 km a tvorí spojnicu Šurian a Levíc. Vedie v blízkosti železničnej trate Nové Zámky – Zvolen.

## Priebeh
Komunikácia začína na križovatke s cestou I/75 pri osade Čiky, miestnej časti Palárikova, križuje I/64 a vchádza do Šurian. Za mestom prekonáva Žitavu a vedie južným okrajom obcí Úľany nad Žitavou a Hul, kde križuje II/511. Pokračuje obcami Radava, Podhájska a Pozba do okresu Levice.

V levickom okrese prechádza cez Bešu, Horný Pial a Lok do Kalnej nad Hronom, kde končí na križovatke s cestou I/76.

## Pozri aj
* Zoznam ciest II. triedy na Slovensku

## Referencie
* Miestopisný priebeh cestných komunikácií (Slovenská správa ciest)

580
Kategória:Doprava v okrese Nové Zámky
Kategória:Doprava v okrese Levice
Cesta II. triedy 563 (Slovensko)

**Cesta II. triedy 563** je cesta II. triedy na Slovensku v okresoch Nové Zámky a Komárno. Jej dĺžka je 19,343 km a tvorí spojnicu miest Nové Zámky a Kolárovo.

## História
Cesta bola zriadená v roku 1950 a pôvodne mala pokračovať z Kolárova popri pravom brehu Malého Dunaja do obce Topoľníky a odtiaľ ďalej po súčasných cestách III/1399 a III/1395 do Dunajskej Stredy. Od vybudovania úseku Kolárovo - Topoľníky sa však v 60. rokoch upustilo.

## Priebeh
Komunikácia začína v Nových Zámkoch na križovatke s cestou I/64 a vedie juhozápadným smerom k obci Komoča. Mostom prekonáva Váh a vchádza do Kolárova, kde končí na križovatke s cestou II/573.

## Pozri aj
* Zoznam ciest II. triedy na Slovensku

## Referencie
* Miestopisný priebeh cestných komunikácií (Slovenská správa ciest)

563
Kategória:Doprava v okrese Nové Zámky
Kategória:Doprava v okrese Komárno
Cesta II. triedy 581 (Slovensko)

**Cesta II. triedy 581** je cesta II. triedy na Slovensku v okresoch Senica, Myjava a Nové Mesto nad Váhom. Jej dĺžka je 41,687 km.

## Priebeh
Cesta II/581 začína na križovatke s cestou I/51 pri obci Rohov a vedie cez Sobotište (križuje II/500) do Myjavy, kde križuje II/499. V okrese Myjava prechádza Rudníkom a Hrašným. 

V novomestskom okrese prechádza cez Starú Turú a za ňou sa križuje s III\1239 . Pred Bzincami  pod Javorinou, sa križuje s III\1240 a pred Novým Mestom nad Váhom sa križuje s III\1230 a končí na križovatke s cestou I/54.

## Iné projekty

## Pozri aj
* Zoznam ciest II. triedy na Slovensku

## Referencie
* Miestopisný priebeh cestných komunikácií (Slovenská správa ciest)

581
Kategória:Doprava v okrese Senica
Kategória:Doprava v okrese Myjava
Kategória:Doprava v okrese Nové Mesto nad Váhom
Cesta II. triedy 564 (Slovensko)

**Cesta II. triedy 564** je cesta II. triedy na Slovensku v okresoch Levice a Nové Zámky. Jej dĺžka je 69,998 km a tvorí spojnicu miest Tlmače, Levice a Štúrovo.

## Priebeh
Komunikácia začína v Tlmačoch na križovatke s cestou I/76 a vedie juhovýchodným smerom k Leviciam, kde vedie v peáži s I/51. Pokračuje mestskými časťami Kalinčiakovo a Čankov k obciam Santovka, Demandice (križuje I/75), Sazdice a Kubáňovo. 

Tu cesta prichádza do blízkosti rieky Ipeľ a železničnej trate Zvolen – Čata a pokračuje obcami Ipeľský Sokolec, Bielovce a Pastovce. V okrese Nové Zámky vedie cez Malé Kosihy, Salku, Bajtavu a Kamenicu nad Hronom do Štúrova, kde končí na križovatke s cestou I/76.

## Pozri aj
* Zoznam ciest II. triedy na Slovensku

## Referencie
* Miestopisný priebeh cestných komunikácií (Slovenská správa ciest)

564
Kategória:Doprava v okrese Levice
Kategória:Doprava v Leviciach
Kategória:Doprava v okrese Nové Zámky
Cesta II. triedy 562 (Slovensko)

**Cesta II. triedy 562** je cesta II. triedy na Slovensku v okresoch Nitra a Šaľa. Jej dĺžka je 20,022 km a tvorí spojnicu oboch okresných miest.

## Priebeh
Cesta začína v Nitre na križovatke s cestou I/64 a vedie juhozápadným smerom cez Cabaj-Čápor do okresu Šaľa, kde v obci Trnovec nad Váhom končí na križovatke s cestou I/75.

## Pozri aj
* Zoznam ciest II. triedy na Slovensku

## Referencie
* Miestopisný priebeh cestných komunikácií (Slovenská správa ciest)

562
Kategória:Doprava v Nitre
Kategória:Doprava v okrese Nitra
Kategória:Doprava v okrese Šaľa
Cesta II. triedy 561 (Slovensko)

**Cesta II. triedy 561** je cesta II. triedy na Slovensku v okresoch Galanta a Dunajská Streda. Jej dĺžka je 43,448 km.

## Priebeh
. Cesta začína v Galante na križovatke s cestou I/75 a vedie južným smerom, kde sa ešte raz križuje s I/75, ďalej pokračuje cez Matúškovo, Dolné Saliby, Kráľov Brod a Trstice. Prekonáva Malý Dunaj a Klátovské rameno a už v dunajskostredskom okrese pokračuje obcami Topoľníky a Okoč do mesta Veľký Meder, kde končí na križovatke s cestou I/63.

## Pozri aj
* Zoznam ciest II. triedy na Slovensku

## Referencie
* Miestopisný priebeh cestných komunikácií (Slovenská správa ciest)

561
Kategória:Doprava v okrese Galanta
Kategória:Doprava v okrese Dunajská Streda
Cesta II. triedy 560 (Slovensko)

**Cesta II. triedy 560** je cesta II. triedy na Slovensku v okrese Trnava spájajúca Trnavu a Dechtice. Jej dĺžka je 17,795 km.

## História
Číslo cesty II/560 bolo pôvodne použité pre úsek cesty zo Stakčína na hraničný priechod Ubľa, ktorý bol v 80. rokoch preklasifikovaný na I/74, spolu s niektorými úsekmi ciest II/558 a II/559.

## Priebeh
Cesta začína v Trnave na križovatke s cestou II/504 a vedie severným smerom cez Špačince. Za obcou sa križuje s cestou III/1300 a pokračuje na Dolné Dubové a Kátlovce, kde sa križuje s cestou III/1301 a následne III/1303, odkiaľ pokračuje do Dechtíc, kde končí na križovatke s cestou II/502.

## Pozri aj
* Zoznam ciest II. triedy na Slovensku

## Referencie
* Miestopisný priebeh cestných komunikácií (Slovenská správa ciest)

## Iné projekty

560
Kategória:Doprava v okrese Trnava